Komitatyvas

Komitatyvas – linksnis, rodantis bendrumą, draugiją ('su...', 'kartu su...'). Turimas daugybėje agliutinacinių kalbų, tarp jų finougrų, Nilo-Sacharos ir kitose kalbose. Iš indoeuropiečių kalbų, komitatyvas vartojamas osetų kalboje (čia šio linksnio priesaga yra  -имæ- (-imæ). Lietuvių kalboje komitatyvą atitinka įnagininkas su prielinksniu su, pavyzdžiui, keliauti su draugu, kalbėtis su tėvais ir t. t.

Estų kalboje komitatyvo priesaga yra -ga:  Baltasariga 'kartu su Baltazaru'.

Suomių kalboje komitatyvas sudaromas su priesaga -en: Han tuli vaimoineen 'Jie atėjo su žmonomis'.Iso suomen kielioppi verkossa, 2008. § 1264. Mies pitkine partoineen, lähden perheineni (suom. k.) 

Vengrų kalboje šį linksnį rodo priesaga  -stul/-stül: Ruhástul és cipőstül feküdtem az ágyban 'Gulėjau lovoje su drabužiais ir batais'.

Čiukčių kalboje komitatyvui reikšti vartojamas įrėmis (cirkumfiksas) га-...-ма  (ga-...-ma): а'ачек ңытоскычатгьэ гамэлгарма 'berniukas išbėgo su ginklu'.
Išnašos

Kategorija:Linksniai